[image: ]
DEN NORSKE KIRKE
EIDSBERG MENIGHETSRÅD

					Indre Østfold kirkelige kirkekontor, Askim 23.04.26



MØTEBOK FOR EIDSBERG MENIGHETSRÅD

Til stede: Kari Kvernhusengen Undeland, Lise Undrum, Rasmus Glomsrud, Guri Riksaasen, Åshild Moen Arnesen, Bjørn Solberg
Forfall: Helga Frøyset, Synnøve Lundeby, Espen Volden, Tore Mysen.

Sakliste	
Sak 20/26      	Godkjenning av møtebok, innkalling og sakliste
Vedtak: Innkalling og sakliste og møtebok fra 11.03.26 godkjennes.

Sak 21/26:	Orienteringssaker
	a) Fra sognepresten og daglig leder: 
· Dugnader på kirkegårdene er gjennomført. Oppmøte Mysen: 10 stk, 5 i Eidsberg, 14 i Hærland, 10 voksne og 3 barn i Trømborg, relativt godt oppmøte. 
· Vi går mot konfirmasjoner, og vi har hatt konfirmantlørdag. Jobber med konfirmantinvitasjon for konfirmanter 2027. Neste konfirmantår skal ikke Guri ha hovedansvaret og det gjøres noen endringer i opplegget. Det holdes fast på enkelte ting, men kutter ut noen undervisningslørdager og gjør om til grupper på ettermiddagstid.
· Påske: Soknepresten opplevde at det var fint å ha alle gudstjenestene. Noe nedgang på påskenattsgudstjenesten. Messen krever en del arbeid. Neste år bør den markedsføres bedre, og hvis det ikke er en endring, så bør det vurderes om den skal videreføres.
· Plakat for gudstjenester: Jobber med å ha mindre tekst og oppdatert kalender på nettsiden.
· Gudstjeneste, musikk og kultur-utvalget har hatt møte. Blir mange gode konserter i sommerhalvåret. Gudstjenestene ble også diskutert: Er det noe i den lokale grunnordningen som ble gjennomarbeidet som vi ønsker å endre? Sokneprest ønsker å eksperimentere med å lage flyers som deles ut sammen med agenden. 
· Teppe i Mysen: Det legges nå ny teppeløper i Mysen kirke. Det skal være ferdig i løpet av helga, og er dermed klar til kveldsmesse på søndag. 
	b) Fra fellesrådet: Leif Ingvald Skaug har sagt opp sin jobb som dirigent for IØGC. Det har vært en 20% stilling. Fellesrådet har vedtatt å støtte IØGC med inntil 100.000 kroner (aug-sept), slik at de kan opprettholde koret. FR har gjort opp regnskapet for 2025. 
	c) Fra MR-leder: Annvor Glomsrud har kjøpt Bibel til Eidsberg kirke i gave. Menighetsrådet takker for gaven. Eidsberg kirkeakademi er blitt formelt medlem av Kirkeakademiene. Det var møte for alle MR-ledere i Indre Østfold 14. april. 
			Vedtak: a)–c) Tas til orientering.
			
Sak 22/26:	Flytting av kirkebenker i Trømborg kirke
	AU har vært på befaring i Trømborg kirke. AU landet på å foreslå at to korte 	benker flyttes opp på orgelgalleriet, og slik gjør det lettere å parkere 		rullestoler i kirken. Lysgloben kan stå helt bakerst, der hvor det nå står en sofa, som da må flyttes. 

	Vedtak:	 Menighetsrådet slutter seg til forslaget om å ta ut to korte benker og flytte dem opp på orgelgalleriet. Lysgloben flyttes bak i kirken. 
			
	Sak 23/26:	Økonomisk bidrag fra MR til Eidsberg kirkestue
MR har inngått avtale med husstyret for Eidsberg kirkestue regler for bruken, 	og i samtalen om dette ble mulig økonomisk bidrag fra MR nevnt. MR 		betaler årlig kr 40 000 som eierbidrag til MMHB, og det er rimelig at Eidsberg 	kirkestue får et tilsvarende bidrag, dog noe lavere. Menighetsrådet diskuterte saken.
Vedtak: Eidsberg menighetsråd bevilger kr 25 000 i årlig eierbidrag til Eidsberg kirkestue.

Sak 24/26:	Kirkevalget september 2027
a) Menighetsrådsleder orienterte om noen av de nye valgreglene; Neste kirkevalg blir i hovedsak digital. 
b) Første drøfting av sammensetningen av nominasjonskomiteen. Det kom flere forslag til hvem som kunne vært kandidater til å sitte i en slik komité.
c) Menighetsrådet drøftet hvor mange valgte medlemmer menighetsrådet bør ha, 8 som nå eller færre. Dette må avgjøres i løpet av 2026.
	Vedtak: Samtalen tas til orientering

Sak 25/26	Kjøp av pauker til Eidsberg kirke
	Organisten vår, Syver Minge, ønsker at det kjøpes inn to pauker til bruk i kirkene våre, primært i Eidsberg kirke.
	Pauker koster alt fra 5000 og oppover, og ifølge Minge koster kvalitetspauker omkring 50.000. Om pauker kjøpes inn, skal de kjøpes inn på årets budsjett eller skal det søkes midler fra Grinifondet? Menighetsrådet drøftet saken.
	Vedtak:	Samtalen tas til orientering. Menighetsrådet vil på neste møte se denne saken i sammenheng med øvrige formål som man skal søke Grinifondet om. 

Sak 26/26:	Eventuelt
	Det ble ikke meldt inn noen eventueltsaker. 

Sak 27/26:	Fortsatt engasjement av Jakob Moen som leder på KRIK.
	Jakob Moen har deltatt som leder på KRIK én fredag i måneden. Tiltaket har vært finansiert av menighetsrådet, med en samlet kostnad på i underkant av kr 30 000.
Det er et ønske om å videreføre ordningen, men dette må vurderes opp mot rådets prioriteringer og økonomiske rammer. Jakob Moen har sagt seg villig til å fortsette i rollen.
Eidsberg menighetsråd har tilgjengelige midler som kan benyttes til formålet, men det må tas stilling til om dette er en prioritering rådet ønsker å gjøre. Saken ble drøftet i møtet.
	Vedtak: Menighetsrådet i Eidsberg ønsker å engasjere Jakob Moen i KRIK-arbeidet også for skoleåret 2026/2027 på timebasis, med tilsvarende avlønning og timetall på linje med inneværende år. MR overlater til kirkevergen å inngå arbeidsavtale. 


Bjørn Solberg 							Åshild Moen Arnesen		
Leder i Eidsberg menighetsråd					referent/daglig leder

